| *Caridina multidentata* |
| --- |
| **Caridina multidentata**.
Detalle das pezas bucais. |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Crustacea |
| Clase: | Malacostraca |
| Orde: | Decapoda |
| Infraorde: | Caridea |
| Familia: | Atyidae |
| Xénero: | *Caridina* |
| Especie: | ***C. multidentata***Stimpson, 1860 |

 |

***Caridina multidentata***, coñecida cos nomes de **camarón de Amano**, **camarón do Xapón** ou **camarón do Yamato**, é unha especie de camarón de auga doce orixinaria do río Yamato (Xapón) que habita tamén nalgunhas áreas de Corea e Taiwán, sen que estea claro se é nativa nestas últimas localizacións ou foi introducida. Vive en «enxames» de decenas ou centenas de exemplares. Ten corpo traslúcido, cuberto lateralmente con puntos marróns avermellados de ± 0.3 mm, que asemellan facer unha liña crebada de cor avermellada. A superficie dorsal presenta unha raia branca que vai da cabeza á cola. Os ollos son de cor negra. As femias distínguense facilmente dos machos por unha fila máis baixa e alongada de puntos ao longo do corpo.

*Caridina multidentata* chegou ao mundo da acuariofilia a comezos da década de 1980, introducida polo acuariofilista xaponés Takashi Amano. Úsanse en acuariofilia como limpadores debido á súa alimentación a base de algas.

*Caridina multidentata* coñeceuse anteriormente entre os acuaristas como *Caridina japonica*, rebautizándose como *Caridina multidentata* por mor dun estudo de 2006.

Pódese distinguir o sexo das pequenas Caridinas de forma sinxela xa que as femias miden aproximadamente o dobre que os machos que non superan os 3 cm. O abdome das femias tamén é moito máis avultado. Ademais as fileiras de puntos que percorren o seu corpo nas femias tenden a xuntarse formando liñas descontinuas.

Reprodución
-----------

*Caridina multidentata* vive tanto en pantanos como en correntes de auga doce. As femias indican a súa disposición para aparearse mediante a liberación de feromonas, cuxo rastro seguen os machos para atopalas. Unha vez que os ovos fertilizados son liberados, chegan a augas mariñas ou salobres nas que ten lugar o desenvolvemento das larvas. En catividade, no entanto, rexistráronse casos de reprodución en auga doce.

Cando os camaróns novos se metamorfosean na última etapa larvaria, e son semellantes a pequenos camaróns adultos, retornan á auga doce, onde transcorre o resto do seu ciclo vital.

* Femia con posta de 10 días
* Ovos
* Larva
* Muda do seu exoesqueleto

Notas
-----

1. ↑  De Grave, S. Shy, J. & Cai, X. (2013). "Caridina multidentata". *Lista Vermella de especies ameazadas.* (en inglés). Unión Internacional para a Conservación da Natureza. Consultado o 7 de maio de 2016.
2. ↑  A Chave (2020): Os nomes galegos dos crustáceos. Xinzo de Limia (Ourense): A Chave Consultado o 27 de xuño de 2022.
3. ↑  Matt Clarke (21 de setembro de 2006). "Amano shrimp gets new name". Practical Fishkeeping. Arquivado dende o orixinal o 12 de febreiro de 2009. Consultado o 24 de abril de 2016.
4. ↑  Yixiong Cai, Peter K. L. Ng, Shigemitsu Shokita & Kiyoshi Satake (2006). "On the species of Japanese atyid shrimps (Decapoda: Caridea) described by William Stimpson (1860)" (PDF) **26** (3): 392–419. JSTOR 4094124. doi:10.1651/c-2572.1.
5. ↑  "Caridina multidentata, pequeñas gambas para el acuario de agua dulce" (en castelán). 2019-10-29. Consultado o 2021-07-27.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Caridina multidentata*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Caridina multidentata***  |

* **Caridina multidentata** na Encyclopedia of Life

|  |  |
| --- | --- |
| Identificadores taxonómicos | 
* BioLib: 521174
* EOL: 4262423
* GBIF: 5863054
* iNaturalist: 434771
* IRMNG: 11750377
* IUCN: 198258
* NCBI: 293153
* WoRMS: 586329

 |